Хаджи Леши участва в четата на албанеца Мюслим Пеза ("Myslim Peza"), подпомагана от Югославия, която води партизански действия против италианските войски, окупирали Албания. В навечерието на германското нахлуване в Югославия Леши при поддръжката на югославски сили сформира албански въоръжен отряд и атакува италианските окупатори край Поградец, Албания. По-късно отрядът на Леши заедно с югославски сили участва в отбраната на Дебър от германските войски. Връща се в Албания и влиза в партизанската съпротива – от лятото на 1942 г. оглавява чета, израства до водещ командир в Националноосвободителната армия на Албания, командва ударна щурмова бригада.